Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: való beszámítása a felsõoktatásról szóló többször módosított 1993. évi LXXX. törvény 7/A. §-ának (1) bekezdése
Paragraph Index: 1071

2. A munkaterület leírása A világítástechnikus szakképesítéssel legjellemzõbben betölthetõ munkakörök: világosító, világítási felügyelõ, fõvilágosító és fényszabályozó kezelõ. A világítástechnikus legfõbb feladata a színházak, mûvelõdési házak, mûvelõdési központok, szabadtéri színpadok és a különféle színházi játszóhelyek, valamint kulturális rendezvények általános és szcenikai világításának szerelési, kezelési és mûködtetési feltételeinek megteremtése, a munkák irányítása, szervezése és az irányítói feladatok mellett aktív részvétel a feladatok ellátásában. További feladata a mesterséges világítás feltételeinek megteremtése, a fényvetõk megvilágítás céljára történõ beállítása, szerelése, mûködtetése, és az ezzel kapcsolatos munkák irányítása, összehangolás. A berendezések javításának és karbantartásának megszervezése, a biztonságos munkafeltételek megteremtése. Elõadások, próbák és rendezvények világítási igényét biztosítja, a tûz- és munkavédelmi elõírásokat betartja és a hozzá beosztottakkal is betartatja. A mûvészi igényeknek megfelelõen irányítja a világosítók és villanyszerelõk munkáját. Vezetõi tevékenységét a színház mûszaki vezetõjének vagy fõmérnökének irányítása mellett, annak beosztottjaként látja el, és rendelkezéseit végrehajtja. Annak ismeretében, hogy a színpad veszélyes üzem, látja el felelõsségteljes vezetõi feladatát, legjobb szakmai felkészültsége mellett, és ugyanezt megköveteli beosztottaitól is.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes